ПРИЛОЖЕНИЕ № 21

РЕПУБЛИКА БЪЛГАРИЯ
ДЪРЖАВНА КОМИСИЯ ПО ДАЛЕКОСЪОБЩЕНИЯ

ЛИЦЕНЗИЯ
ЗА
РАДИОДЕЙНОСТ

№ ..................../.....................г.
На основание чл. 27, т. 6 от Закона за далекосъобщенията във връзка с 
чл. 115, ал. 1 и 3 от Закона за радиото и телевизията, Решение № 15-00-25  на Националния съвет за радио и телевизия от 23 април 2001  г., Решение 
№ .................... на Министерския съвет от ............................ г. и Решение 
№ .............................. на Държавната комисия по далекосъобщения от ................................ г. Държавната комисия по далекосъобщения издава настоящата лицензия на
“РАДИО СКИПТЪР” ООД
Със седалище: София, Столична община, район “Триадица”, ул. ”Петко Каравелов” № 76, вх. Г
Адрес на управление: София, Столична община, район “Триадица”, 
ул. ”Петко Каравелов” № 76, вх. Г
Регистрирано в Софийския градски съд, Ф.Д. № 3295 от 2001 г.
БУЛСТАТ Ю 230053057
Данъчен номер 2221160536
За създаване на радиопрограма “РАДИО СКИПТЪР”

Дата на издаване:				Председател на ДКД:
									(Иван Таушанов)

На основание чл. 27, т. 6 от Закона за далекосъобщенията във връзка с 
чл. 115, ал. 1 и 3 от Закона за радиото и телевизията, Решение № 15-00-25 на Националния съвет за радио и телевизия (НСРТ) от 2001 г., Решение № .................... на Министерския съвет от ............................ г. и Решение № .............................. на Държавната комисия по далекосъобщения от ................................ г. Държавната комисия по далекосъобщения (ДКД), наричана по-нататък “ЛИЦЕНЗИРАЩИЯ”, представлявана от нейния председател Иван Таушанов, издава настоящата лицензия на
“РАДИО СКИПТЪР” ООД
със седалище: София, Столична община, район “Триадица”, ул. ”Петко Каравелов” № 76, вх. Г
държава, в която се вземат програмните решения: България
държава, на чиято територия действа значителна част от работната ръка, заета в радиодейността: България
държава, в която е започнало първоначалното разпространение: България
БУЛСТАТ Ю 230053057
Данъчен номер: 2221160536
наричано по-нататък “ЛИЦЕНЗИРАНИЯ”,
при следните
УСЛОВИЯ НА ЛИЦЕНЗИЯТА
1.	ПРЕДМЕТ НА ЛИЦЕНЗИЯТА
1.1.	Лицензията се издава за създаване на радиопрограма за разпространение по предвидения в лицензията начин, която е предназначена за непосредствено приемане от неограничен брой лица.
1.2.	ЛИЦЕНЗИРАНИЯТ се задължава да предостави за разпространение програма с наименование “РАДИО СКИПТЪР”.
1.3.	ЛИЦЕНЗИРАНИЯТ за създаването и предоставянето за разпространение на програмата по т. 1.2 се задължава да работи според изискванията на Закона за радиото и телевизията като търговски оператор.
1.4.	ЛИЦЕНЗИРАНИЯТ оператор се задължава да предоставя за разпространение програма, индивидуализирана по уникален начин със заявения звуков сигнал на всеки кръгъл час, с изключение на случаите, когато това би нарушило цялостния облик или качеството на програмата или авторските права.
1.5.	ЛИЦЕНЗИРАНИЯТ има право да създава и предоставя за разпространение програма със специализиран профил – радио за политика.
1.6.	ЛИЦЕНЗИРАНИЯТ се задължава да предоставя за разпространение от съответно лицензиран далекосъобщителен оператор, включително самостоятелно да разпространява при наличие на лицензия за съответната далекосъобщителна дейност програма с минимална дневна продължителност 
24 часа.
2.	СРОК
Лицензията се издава за срок от 10 години, считано от датата на издаването й.
3.	ТЕРИТОРИАЛЕН ОБХВАТ НА ЛИЦЕНЗИЯТА
ЛИЦЕНЗИРАНИЯТ предоставя програмата по т. 1.2 за разпространение на територия с местен обхват – Бургас.
4.	НАЧИН НА РАЗПРОСТРАНЕНИЕ НА ПРОГРАМАТА
ЛИЦЕНЗИРАНИЯТ има право да предоставя за разпространение от съответно лицензиран далекосъобщителен оператор, включително самостоятелно да разпространява при наличие на лицензия за съответната далекосъобщителна дейност програмата по т. 1.2 чрез наземно радиоразпръскване.
5.	ПРОГРАМНИ ИЗИСКВАНИЯ
5.1.	При осъществяване на своята дейност ЛИЦЕНЗИРАНИЯТ е длъжен да спазва следните изисквания:
5.1.1.	гарантиране на правото на свободно изразяване на мнение;
5.1.2.	гарантиране на правото на информация;
5.1.3.	точно и нетенденциозно използване на получената информация;
5.1.4.	запазване на тайната на източника на информация;
5.1.5.	защита на личната неприкосновеност на гражданите;
5.1.6.	недопускане на предавания, внушаващи нетърпимост между гражданите;
5.1.7.	недопускане на създаването или предоставянето за разпространение на предавания в нарушение на принципите на чл. 10 от ЗРТ и на предавания, внушаващи национална, политическа, етническа, религиозна и расова нетърпимост, възхваляващи или оневиняващи жестокост или насилие или насочени към увреждане на физическото, умственото и моралното развитие на малолетните и непълнолетните; изискванията в защита на малолетните и непълнолетните не се отнасят до предавания в кодиран вид и/или до предавания, които се излъчват между 23,00 и 6,00 часа и са ясно обозначени чрез предхождащ ги звуков сигнал;
5.1.8.	гарантиране на правото на отговор;
5.1.9.	гарантиране на авторските и сродните им права в предаванията и програмите;
5.1.10.	съхраняване на чистотата на българския език;
5.1.11.	предоставяне на информация за дейността си в предвидените от ЗРТ случаи;
5.1.12.	осигуряване на достъп на други радио-  и телевизионни оператори за информационно отразяване на значими събития, за които операторът притежава изключителни права;
5.1.13.	осъществяване на запис на програмата по т. 1.2 и съхраняване на записите в продължение на 3 месеца, считано от датата на предаването, или до приключване на делото в случаите по чл. 14, ал. 2 от ЗРТ.
6.	ПРОГРАМНИ ХАРАКТЕРИСТИКИ
6.1.	ЛИЦЕНЗИРАНИЯТ е длъжен да осигури  разпространение на програмата си не по- късно от 12 месеца от датата на издаване на лицензията. През този период ЛИЦЕНЗИРАНИЯТ има право да предоставя за разпространение или самостоятелно да разпространява при наличие на лицензия за съответната далекосъобщителна дейност програма с времетраене под определеното по т. 1.6.
6.1.1. Когато лицензираният кандидатста едновременно и за лицензия като далекосъобщителен оператор чрез радиочестотен спектър, срокът по т. 6.1 започва да тече от датата на издаване на далекосъобщителната лицензия.
6.2.	ЛИЦЕНЗИРАНИЯТ  е длъжен да осигури изпълнението на програмните характеристики на програмната си концепция не по-късно от 
12 месеца от датата на издаване на лицензията.
6.3.	ЛИЦЕНЗИРАНИЯТ е длъжен да предоставя за разпространение:
6.3.1.	Новини - не по-малко от 10 на сто от дневното програмно време.
ЛИЦЕНЗИРАНИЯТ  се задължава не по-малко от 5 на сто от дневното програмно време да бъде за новини с регионална тематика.
6.3.2.	Актуални предавания - не по-малко от 70 на сто от седмичното програмно време;
ЛИЦЕНЗИРАНИЯТ се задължава не по-малко от 10 на сто от седмичното програмно време да бъде за актуални предавания с регионална тематика.
6.3.3.	Образователни предавания - не по-малко от 10 на сто от седмичното програмно време;
6.3.4.	Културни, научни, религиозни и др. предавания - не по-малко от 30 на сто от седмичното програмно време;
6.3.5.	Детски и младежки предавания - не по-малко от 5 на сто от седмичното програмно време;
6.3.6.	Предавания, подпомагащи интеграцията на групи в неравностойно положение и на рискови групи – не по-малко от 10 на сто от месечното програмно време.
6.3.7.	Предавания, предназначени за български граждани, за които българският език не е майчин – не по-малко от 0,5 на сто от годишното програмно време.
6.3.8.	Европейска и българска продукция – не по-малко от 50 на сто от общото годишно програмно време;
6.3.9.	Собствена продукция - не по-малко от 60 на сто от седмичното програмно време;
6.3.10.	Предавания на независими продуценти -  не по-малко от 10 на сто и в съответствие с разпоредбата на чл. 10, ал. 3 от ЗРТ;
6.3.11.	Допълнителни програмни характеристики, мотивирали НСРТ:
- изразено присъствие на персонифицираната журналистика при реализацията на програмата, участие на чуждестранни журналисти, като водещи;
- развитие на широка кореспондентска мрежа в страната и вън от България;
- ангажимент за въвеждане и регламентиране на журналистическата работа чрез вътрешни правила, устройствени документи и морално-етичен кодекс на журналиста;
- съотношение говор-музика 90-10 на сто.
6.3.12.	 Допълнителни услуги:
- ИНТЕРНЕТ
- RDS
7.	УПРАВЛЕНИЕ НА РАДИОДЕЙНОСТТА
ЛИЦЕНЗИРАНИЯТ се задължава не по-късно от датата на започване на радиодейността да приеме Правилник за управление на радиодейността.
8.	ПРОФЕСИОНАЛНИ ИЗИСКВАНИЯ
8.1.	ЛИЦЕНЗИРАНИЯТ се задължава не по-късно от една година от получаване на лицензията да ангажира по трудов или по граждански договор за създаване на радиопрограма звукооператори и звукорежисьори със завършено съответното висше образование.
8.2.	ЛИЦЕНЗИРАНИЯТ е длъжен да отделя не по-малко от 1 на сто от годишните брутни приходи без ДДС за квалификация и преквалификация на ангажиранитепо трудов или по граждански договор лица.
8.3.	ЛИЦЕНЗИРАНИЯТ е длъжен да се съобразява с правилата за професионално саморегулиране, приети от ангажираните по трудов или по граждански договор лица, за създаване на радиопрограма в съответствие с изискванията на чл.11 от ЗРТ.
9.	ТЕХНИЧЕСКИ ИЗИСКВАНИЯ КЪМ ПРОИЗВОДСТВОТО НА ПРОГРАМИ
9.1.	С оглед защитата на потребителите и за осигуряване на качество на разпространяваните програми ЛИЦЕНЗИРАНИЯТ  се задължава да използва за производство на програмата по т. 1.2 технически средства в съответствие с изискванията на БДС и международните стандарти
9.2.	ЛИЦЕНЗИРАНИЯТ СЕ ЗАДЪЛЖАВА в срок до 6 месеца от датата на издаване на лицензията да постигне съответствие на производството на програмата по т. 1.2 с техническите изисквания за съответния вид и оператор, посочени в приложението.
10.	ПРЕДОСТАВЯНЕ НА ИНФОРМАЦИЯ
10.1.	Националният съвет за радио и телевизия поддържа лицензионен регистър, съдържащ документация и информация за ЛИЦЕНЗИРАНИЯ.
10.2.	ЛИЦЕНЗИРАНИЯТ  се задължава за предоставя всички отнасящи се до радиодейността му документи и информация, свързани с контрола на НСРТ.
10.2.1.	ЛИЦЕНЗИРАНИЯТ уведомява НСРТ за всички промени в съдебната регистрация, както и на програмата (заявения знак или по т. 1.4) съгласно лицензията в 14-дневен срок от съдебното решение, съответно от настъпването на променените обстоятелства;
10.2.2.	ЛИЦЕНЗИРАНИЯТ  се задължава да предоставя на НСРТ до 
31 януари на следващата година информация за предходната календарна година по образец, одобрен от НСРТ, за нуждите на контрола за спазването на лицензията;
10.2.3.	ЛИЦЕНЗИРАНИЯТ се задължава да предоставя на НСРТ заверено копие от годишния си счетоводен отчет заедно с приложения № 1 и 2 към него в 
14-дневен срок от официалната му заверка;
10.2.4.	ЛИЦЕНЗИРАНИЯТ се задължава да предоставя на НСРТ при поискване стандартизиран запис на предаване или на програмата в срок от 7 дни за София и 14 дни за страната от поискването;
10.2.5.	ЛИЦЕНЗИРАНИЯТ  се задължава за предоставя на НСРТ при поискване информация, необходима за изпълнение на поетите от Република България международни задължения.
10.3.	ЛИЦЕНЗИРАНИЯТ се задължава в срок до 30 май всяка година да представя на НСРТ годишен отчет за предходната година по изпълнението на всички записани в лицензията параметри.
11.	ПОДНОВЯВАНЕ НА ЛИЦЕНЗИЯТА
11.1.	Най-късно 6 месеца преди изтичането на срока на лицензията ЛИЦЕНЗИРАНИЯТ има право да заяви писмено пред НСРТ искането си да издаване на нова лицензия за същата дейност при спазване на същите лицензионни изисквания.
11.2.	Няма ограничения за броя на подновяванията на лицензията.
11.3.	Националният съвет за радио и телевизия се произнася по издаването на новата лицензия в срока по чл. 125, ал. 2 от ЗРТ, след като провери дали са налице предпоставките за издаването й по ЗРТ, и писмено уведомява ДКД и ЛИЦЕНЗИРАНИЯ  за решението си.
11.4.	Когато са налице предпоставките за издаване на нов лицензия за същата дейност при спазване на същите лицензиони изисквания, НСРТ предлага това на ДКД заедно с проект на лицензия.
11.5.	Лицензията не се подновява независимо от заявеното желание на ЛИЦЕНЗИРАНИЯ, когато по време на изпълнението й са били констатирани нарушения, които са предпоставки за отнемането й по чл. 122 от ЗРТ.
12.	ИЗМЕНЕНИЕ И ПРЕКРАТЯВАНЕ НА ЛИЦЕНЗИЯТА
12.1.	Лицензията се изменя:
12.1.1.	по инициатива на ЛИЦЕНЗИРАНИЯ с мотивирано искане до НСРТ за изменение на условията на лицензията, като ЛИЦЕНЗИРАНИЯТ няма право да извършва никаква дейност в отклонение от условията по лицензията преди влизането в сила на изменението й;
12.1.2.	при констатирано програмно обогатяване и разнообразяване на дейността по т. 6 от лицензията, водещо до положителен ефект върху конкуренцията на радиопазара; в този случай, за да влезе в сила изменението, е достатъчно писмено уведомяване на НСРТ, отразено в лицензионния регистър;
12.1.3.	с мотивирано решение на НСРТ;
12.1.4.	по инициатива на НСРТ във връзка с изменение на действащи нормативни актове.
12.2.	Националният съвет за радио и телевизия проучва основателността на искането по т. 12. 1.1 и преценява необходимостта от изменение на лицензията, като се произнася с мотивирано решение. В случаите на отказ да се измени лицензията НСРТ уведомява писмено ЛИЦЕНЗИРАНИЯ в 3-дневен срок от приемане на решението на НСРТ.
12.3.	Отказите на НСРТ по т. 12.2 се обжалват по реда, предвиден в ЗРТ.
12.4.	Изменението на лицензията се осъществява от ДКД по мотивирано предложение на НСРТ, към което се прилага и проектът за изменение на лицензията.
12.5.	Лицензията се прекратява:
12.5.1.	с изтичането на срока й;
12.5.2.	предсрочно -  по мотивирано искане на ЛИЦЕНЗИРАНИЯ
12.5.3.	при прекратяване на юридическото лице на ЛИЦЕНЗИРАНИЯ  или при смърт на физическото лице;
12.5.4.	с мотивирано решение на НСРТ, при условие че не са спазени заявените програмни намерения.
12.6.	С изтичането на срока на лицензията и при липса на искане за подновяването й, както и в случаите, когато такова искане за подновяване е направено, но няма влязло в сила решение на ДКД за издаване на нова лицензия, лицензията се прекратява и ЛИЦЕНЗИРАНИЯТ  няма право да осъществява повече лицензираната дейност.
12.7.	ЛИЦЕНЗИРАНИЯ  може да иска предсрочното прекратяване на лицензията по т. 12.5.2 в случаите, когато прецени, че не отговаря на лицензионните условия или не може да изпълнява задълженията си по нея.
12.8.	Лицензията се отнема по инициатива на НСРТ, когато:
12.8.1.	Националният съвет за радио и телевизия констатира неизпълнение на т. 6 от лицензията, което води или може да доведе до нарушаване на правилата за лоялна конкуренция на радиопазара и правата на потребителите;
12.8.2.	ЛИЦЕНЗИРАНИЯТ не отговаря на условията и/или не изпълнява задълженията си и сроковете по лицензията, освен ако е поискал изменение в условията на лицензията и по преценка на НСРТ нарушението на лицензията не е основание за отнемането й;
12.8.3.	Националният съвет за радио и телевизия констатира, че ЛИЦЕНЗИРАНИЯТ извърши грубо нарушение на принципите на радиодейността, включително чрез отказ да предостави информация и документи, необходими за лицензионния регистър към НСРТ;
12.8.4.	Националният съвет за радио и телевизия констатира, че ЛИЦЕНЗИРАНИЯТ системно нарушава принципите на радиодейността;
12.8.5.	ЛИЦЕНЗИРАНИЯТ извършва системни нарушения на разпоредбите на чл. 6, ал. 3, чл. 7, чл. 10 и чл. 19, ал. 2 от ЗРТ;
12.8.6.	ЛИЦЕНЗИРАНИЯТ не е изпълнил чл. 107, ал. 2 от ЗРТ и не е осигурил разпространение на програмата в срока, определен в лицензията;
12.8.7.	ЛИЦЕНЗИРАНИЯТ е представил неверни данни в декларациите, изисквани в съответствие със ЗРТ;
12.8.8.	ЛИЦЕНЗИРАНИЯТ преотстъпва на трети лица правата за излъчване на реклама с цел печалба и препродава рекламно време;
12.8.9.	Настъпят промени в данните по партидата на Лицензирания, водена в лицензионния регистър към НСРТ, които водят или могат да доведат до съществени промени в първоначалните юридически, икономически и програмни характеристики на Лицензирания, мотивирали НСРТ да издаде настоящата лицензия.
12.9.	Националният съвет за радио и телевизия с мотивирано решение предлага на ДКД да прекрати или отнеме лицензията.
12.10.	ЛИЦЕНЗИРАНИЯТ няма право да осъществява лицензираната дейност след влизането в сила на решението на ДКД за прекратяване на лицензията.

13.	РАЗМЕР НА ЛИЦЕНЗИОННИТЕ ТАКСИ. СРОК И НАЧИН НА ПЛАЩАНЕ
13.1.	Лицензираният заплаща на Лицензиращия при получаване на лицензията първоначална лицензионна такса съгласно чл. 116, ал. 3, т. 1 от Закона за далекосъобщенията, която се изчислява в съответствие с  Тарифата за таксите (наричана по-нататък “тарифата”), които се събират от ДКД .
13.2.	Лицензираният заплаща на Лицензиращия годишна лицензионна такса за контрол по изпълнението на лицензията съгласно чл. 116, 
ал. 3, т. 2 от Закона за далекосъобщенията съгласно  тарифата към датата на влизане в сила на лицензията.
13.3.	 Лицензираният прави тримесечни вноски по годишната лицензионна такса за контрол, формирана съгласно т. 13.2, върху приходите си за текущото тримесечие.
13.4.	Вноските по т. 13.3 се изплащат до 15-о число на месеца, следващ тримесечието. Този срок не се отнася за четвъртата вноска, която е изравнителна и се внася в срок до 15 дни, считано от датата на официалната заверка на годишния счетоводен отчет на Лицензирания в сроковете по чл. 42 от Закона за счетоводството. Направените през годината вноски се изравняват на базата на представеното от Лицензирания копие от заверения му годишен счетоводен отчет.
13.5.	Лицензираният е длъжен да води отделна аналитична отчетност за приходите си от лицензираната дейност. 
13.6.	Годишните брутни приходи на Лицензирания се установяват въз основа на копие от заверения му годишен счетоводен отчет заедно с приложенията към него по чл. 40, ал. 1, т. 1 и 2 от Закона за счетоводството.
13.7.	Лицензионните такси се заплащат в брой или с платежно нареждане по банковата сметка на Лицензиращия, известна на Лицензирания.
13.8.	За всяко забавяне на плащанията се начислява лихва върху дължимата сума съгласно Закона за лихвите върху данъци, такси и други подобни държавни вземания.
и.д. Председател на НСРТ:                 Председател на ДКД:
               (Александър Томов)        	(Иван Таушанов)